Stings

Stings merupakan sebuah kumpulan rock Malaysia yang aktif pada era 90an. Kumpulan ini menyampaikan lagu-lagu rock Melayu.

Berasal dari Negeri Sembilan, kumpulan ini terkenal menerusi lagu-lagu hit seperti Adakah Kau Setia, Dalam Diam Aku Mencintaimu, Kau Tetap Kuhajati, Kepadamu Kekasih Hati, Kusapu Air Mata Perpisahan, Seandainya Tuhan Mengizinkan, dan banyak lagi.

Latar belakang
Sejarah awal Stings bermula pada tahun 1988 di Seremban dengan penubuhan sebuah kugiran muzik bernama Arriesa. Barisan keanggotaan Arriesa terdiri daripada dua orang adik-beradik iaitu Aleem selaku pemain bass dan Azul selaku pemain dram, bersama-sama Rushdie bin Shafie (TokDi) di posisi gitar utama dan dan Shah di posisi penyanyi, dan mereka aktif membuat persembahan di majlis-majlis kenduri di sekitar Seremban.Stings (13 Januari 2018). Stings (1993). Inilah anggota kumpulan Stings yang asal. Azul (drum), Tokdi (gitar), Aleem (bass), dan yg duduk itu Shah (vocal) (Status Facebook). Dicapai pada 12 September 2024.

Arriesa dijenamakan semula dengan nama baharunya, Stings pada tahun 1990 oleh Aleem dan mereka sempat bermain di majlis-majlis keramaian di sekitar Seremban. Pada tahun itu juga mereka telah mengikat kontrak bersama Musical Sound Organisation Sdn. Bhd. (MSO) dan terus merakamkan album pertama sekitar 1993. Ketika rakaman album sudah berbaki 50%, Shah menarik diri selaku orang hadapan atas sebab-sebab peribadi, menyebabkan kerja-kerja rakaman tergendala sementara waktu untuk mencari penyanyi gantian. Kekosongan itu kemudian telah diisi oleh Hasri Hashim (Poey), seorang penyanyi dari Sungkai, Perak yang merupakan bekas vokalis Terra Rossa setelah dilamar oleh komposer dan penerbit terkenal, Lan Laga. Rakaman untuk album sulung mereka, Hajat, akhirnya berjaya disiapkan dan diterbitkan pada tahun 1994, di mana salah satu daripada lagu-lagu dalam album tersebut, Kepadamu Kekasih Hati, menjadi hits yang berjaya melonjak nama Stings dalam persada industri muzik rock tanah air.

Perkembangan terkini
Setakat ini, Stings masih lagi bergiat aktif dalam industri muzik. Kumpulan ini masih mengekalkan anggota-anggota asal iaitu Aleem, Azul dan Rushdie, ditambah lagi dengan kemasukan Amar di kedudukan vokal dan Amy sebagai pemain keyboard.Stings (25 Disember 2017).  TokDi, Aleem, Amar, Amy, Azul (Status Facebook). Dicapai pada 12 September 2024. Sementara itu, Poey juga sering mendapat undangan untuk membuat persembahan di sekitar Sumatera, Indonesia, sekaligus meraih ramai peminat dari negara jiran tersebut. 

Barisan keanggotaan
 Amar - penyanyi
 Poey - penyanyi
 Rushdie - gitar utama
 Aleem - bass
 Amy - keyboard
 Azul - dram

Diskografi
Album-album studio
 Hajat (1994)
 Ingatku Dalam Doamu (1995)
 Adakah Kau Setia (1996)
 Cinta Memerlukan Kesetiaan (1998)
 Rahsia Cinta (1998)
 Dalam Diam Aku Mencintaimu (1998)
 Ku Sapu Air Mata Perpisahan (1999)
 Timang Timang (2000)
 Satukah Kita (2001)

Album-album kompilasi
 Koleksi Hits (1997)
 Koleksi Hits 2 (2002)
 Memori Hits Stings 1994–2000 (2005)
 Memori Hits 3 - Kumpulan Pop Rock Terhebat (bersama kumpulan-kumpulan Scan dan Slam, 2009)

Rujukan

Pautan luar
 [] di Facebook

Stings
Stings
Stings